stanford-oval/wikipedia huggingface dataset:
Babruisk
Teollisuus

Babruisk on Valko-Venäjän tärkeimpiä teollisuuskaupunkeja. Kaupungissa sijaitsee isoja puunjalostuksen, kemian-, koneenrakennus- ja metalliteollisuuslaitoksia. Yrityksistä suurimpiin kuuluu rengasvalmistaja Belšina ("Valko-Venäjän Renkaat").lähde?
Aiheesta muualla

Kuvia tai muita tiedostoja aiheesta Babruisk Wikimedia Commonsissa
Babruiskin virallinen kotisivu (Arkistoitu – Internet Archive) (venäjäksi)
Lyhyt kuvaus kaupungista (BYcity.org) (englanniksi)
Kaupungin keskustan kartta (BYcity.org) (venäjäksi)
WikiMapia karttalinkki Bobruiskiin, kohteiden selitykset pääosin (venäjäksi) tai (englanniksi)
Kaupungin kartta (tgt.ru) (Arkistoitu – Internet Archive) (venäjäksi)
Kaupungin historiaa (belarus.by) (Arkistoitu – Internet Archive) (englanniksi)
Suosittu Babruiskin kaupunkiin sijoittuva portaali (venäjäksi)
Babruiskin epävirallinen kotisivu (venäjäksi)
Web-kameranäkymiä Babruiskin keskustasta (Arkistoitu – Internet Archive)
Valokuvia Babruiskin rakennuksista ja nähtävyyksistä historiatietoineen (venäjäksi)
Valko-Venäjän juna-aikatauluja (Arkistoitu – Internet Archive) (venäjäksi)
Rengasvalmistaja Belšina (englanniksi)
Ukrainalainen sääennuste Babruiskiin (Arkistoitu – Internet Archive) (venäjäksi)
Murray Bail

| Murray Bail |
| --- | --- |

Henkilötiedot
Syntynyt: 1941 (ikä 83–84) Adelaide, Etelä-Australia, Australia
Kansalaisuus:  australialainen
Ammatti:  kirjailija
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Murray Bail (s. 1941 Adelaide, Etelä-Australia, Australia) on australialainen kirjailija
Bail kävi koulut synnyinkaupungissaan Adelaidessa, josta hän lähti 1968 pariksi vuodeksi Intiaan ja sieltä neljäksi vuodeksi Englantiin ja muualle Eurooppaan. Hän kirjoitti Transatlantic Review -lehteen ja Times Literary Supplementiin. Englannissa ollessaan hän kirjoitti lisää kertomuksia, joita hän oli kirjoittanut jo australialaiselle Westerly-aikakauslehdelle ja julkaisi ensimmäisen novellikokoelman 1975. Kokoelman absurdit ja surrealistiset tarinat saivat innostuneen vastaanoton, ja näin vakiintui se maine, jota Bailin seuraavina vuosina saamat arvokkaat palkinnot kasvattivat.
Ensimmäisestä julkaistusta romaanistaan, valmismatkasatiirista Homesickness, Bail sai 1980 National Book Councilin palkinnon. Hän on kirjoittanut myös kritiikkiä, matkajuttuja, novelleja ja toimittanut esseekokoelman taiteilija Ian Fairweatherista. Se kertoo hänen kiinnostuksestaan kuvataiteisiin, ja sen ansiosta hänet valittiin viideksi vuodeksi Australian kansallisgallerian hallitukseen.
Romaanistaan Eukalyptus Bail sai 1999 useita palkintoja, muun muassa Miles Franklinin palkinnon ja Kansainyhteisön kirjailijoiden palkinnon, mikä kertoo hänen maineestaan niin Australiassa kuin ulkomaillakin. Nykyaikaiseksi saduksi sanotussa romaanissa Bail tutkii edelleen Australian kulttuurin sosiaalista kudosta, ja se sisältää hänen edellisten teostensa absurdeja ja surrealistisia aineksia.
Palkinnot ja tunnustukset

1980 National Book Councilin palkinto teoksesta Homesickness
1999 Miles Franklinin palkinto teoksesta Eukalyptus
1999 Kansainyhteisön kirjailijoiden palkinto teoksesta Eukalyptus
Suomennetut teokset

Eukalyptus (Eucalyptus), suomentanut Saara Villa. Tammi, 1998 ISBN 951-31-1164-4
Aiheesta muualla

Australian authors: Murray Bail
Clancy, Laurie Murray Bail Biography
Murray Bail Complete review
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Tšekki  Australia  Kreikka  Alankomaat  Puola 
Muut:  SNAC  IdRef
Baltisches Wappenbuch

Baltisches Wappenbuch Wappen sämmtlicher, den Ritterschaften von Livland, Estland, Kurland und Oesel zugehöriger Adelsgeschlechter on luettelo Baltian aatelissukujen vaakunoista. Kirjan on toimittanut Carl Arvid von Klingspor, ja se on painettu Tukholmassa 1882. Kirjan kustantaja on F. & G. Beijer. Kirjan vaakunat on piirtänyt professori Ad. M. Hildebrandt.
Kirjan matrikkeliosassa luetellaan Liivinmaan, Eestinmaan, Kuurinmaan ja Saarenmaan ritarihuoneisiin introdusoidut suvut. Kirjassa on 97 mustavalkosivua ja 133 sivua värilitografiana painettuja vaakunoiden kuvia. Litografiafoliot on painettu A. I Normans lithogr. Anstaltissa Tukholmassa.
Kirjan digitoitu versio on luettavissa Baijerin osavaltionkirjaston palvelimella. Kirjasta on vuonna julkaistu 2000 Adamant Media Corporationin kustantama näköispainos.
Kirjallisuutta

Baltisches Wappenbuch: Wappen sämtlicher Ritterschaften von Livland, Estland, Kurland und Oesel zugehörigen Adelsgeschlechten, Adamant Media Corporation, 2000, 243 s. ISBN 978-0543987105 (pehmeäkantinen näköispainos)
Aiheesta muualla

Wikimedia Commonsissa on kuvia tai muita tiedostoja aiheesta .
Klingspor, Carl Arvid von: Baltisches Wappenbuch. Wappen sämmtlicher, den Ritterschaften von Livland, Estland, Kurland und Oesel zugehöriger Adelsgeschlechter – Kirjan digitoitu versio Baijerin kansalliskirjaston palvelimella
Kirjan esittely, Historisk tidskrift, 1884 s. IV–VI (ruotsiksi)
Martin Bahne

Carl Martin Bahne (s. 22. huhtikuuta 1975 Kaarina) on suomalainen näyttelijä. Äidinkieleltään ruotsinkielinen Bahne on näytellyt niin suomeksi kuin ruotsiksikin. Hän on mukana vuonna 2006 perustetussa Projektori-teatteriryhmässä.
Ura ja elämä

Martin Bahne syntyi vientipäällikkö Johan Bahnen ja Vivi-Ann Bahnen perheeseen. Bahne valmistui merkonomiksi vuonna 1994 ja edelleen taloustieteiden maisteriksi Åbo Akademista 1999. Teatteritaiteen maisteriksi hän valmistui Teatterikorkeakoulusta vuonna 2003. Hänen veljensä Magnus Bahne on entinen jalkapallomaalivahti.
Bahne on näytellyt TeatteriSudessa, jossa hänen osiaan olivat Cosmo Disney Philip Ridleyn teoksessa Disney Killer (1996) sekä keikarimainen Cléante Molièren näytelmässä Luulosairas (2000). Teatterikorkeakoulussa Bahne näytteli muun muassa David Edgarin Helluntaiaatossa. Aleksis Kiven klassikossa Seitsemän veljestä hänellä oli Tuomaan osa. 2000-luvun alkuvuosina Bahne teki rooleja Helsingin Svenska Teaternissa sekä Vaasan molemmissa teattereissa. Bahne on näytellyt myös Teater Mirissä Mihail Bulgakovin teoksessa Satan i Moskva. Projektori-ryhmässä hän on näytellyt tuotannoissa Janne Kuutio (2007) sekä Elmo (2008).
Vuonna 2007 Bahne tulkitsi pääosan Minna Haapkylän vastanäyttelijänä, kapteeni Carl von Munckina Lauri Törhösen draamaelokuvassa Raja 1918. Åke Lindmanin sotakuvauksessa Etulinjan edessä hänellä oli sivuosa. Bahne on näytellyt myös eräissä televisiotuotannoissa. Tällä hetkellämilloin? hän näyttelee Virus-teatterissa.
Filmografia > Elokuvat

Etulinjan edessä (2004)
Raja 1918 (2007)
Filmografia > Televisiotyöt

NDA – Salassapitosopimus (2005)
Gränsfall (2007)
Ratamo (2018)
Syke (2018)
Sorjonen (2019)
Kullannuput (2021)
Pala sydämestä (2021)
Karuselli (2021)
Maria Kallio (2021)
Made in Finland (2022)
Pohjolan laki (2023)
Aiheesta muualla

Projektori-ryhmä (Arkistoitu – Internet Archive)
Martin Bahne Internet Movie Databasessa. (englanniksi)
Martin Bahne Elonetissä.
| --- | --- |
Auktoriteettitunnisteet: Henkilöt :  Ritva  Elonet
Bad Nauheim

| Bad Nauheim |
| --- | --- |
 vaakuna
 Bad Nauheim
 Koordinaatit: 50°22′N, 8°45′E 
Valtio:  Saksa
Osavaltio:  Hessen
Hallintopiiri:  Darmstadt
Piirikunta:  Wetteraukreis
Pinta-ala:  
 – Kokonaispinta-ala:  32,55 km²
Korkeus:  148 m m
Väkiluku:  31 924 (2 016)
 – Väestötiheys:  962 as./km²
 
 Kotisivut  
Infobox OKVirheellinen NIMI-arvo: 
Badnauheimilainen kylpyläkompleksi
Ilmakuva vuodelta 2007
Bad Nauheim on kylpyläkaupunki Hessenin osavaltiossa Saksassa 28 kilometriä Frankfurt am Mainista pohjoiseen. Bad Nauheim rajoittuu pohjoisessa Rockenbergiin, idässä Wölfersheimiin, etelässä Friedbergiin ja lännessä Ober-Mörleniin. Bad Nauheimin ystävyyskaupunkeja ovat englantilainen Buxton, ranskalainen Chaumont, belgialainen Oostkamp ja thüringeniläinen Bad Langensalza. Kaupungissa asui 31 924 ihmistä vuoden 2016 lopussa.
Väestökehitys

Hessenin alueuudistuksessa 1972 Bad Nauheimiin liitettiin naapurikunnat Wettertal, Schwalheim, Nieder-Mörlen ja Steinfurth. Bad Nauheimin väkiluku 31. joulukuuta:
1939: 9 039
1961: 13 431
1970: 14 242
2000: 30 199
2006: 30 929
Talous ja liikenne

Bad Nauheimin rautatieasemalla pysähtyvät kaikki Friedberg–Gießen-paikallisradalla kulkevat matkustajajunat sekä Mittelhessen-Express. Lisäksi asemalla pysähtyvät paikalliset pikajunat välillä Frankfurt–Siegen. Kasseliin menevät junat sekä Frankfurtin paikallisjunat, kuten myös intercity-junat, kulkevat läheisen Friedbergin aseman kautta, jonne on Bad Nauheimin asemalta linja-autoyhteys. Kaupungin paikallisbussiliikenteessä on neljä linjaa (11, 12, 14, 15). Bad Nauheimilla on oma liittymä moottoritiellä A 5, Nieder-Mörlenin kaupunginosan lähiliittymä on Ober-Mörlen samalla moottoritiellä. Bad Nauheimin ohitusteitä ovat B 3 sekä B 275.
Kuuluisuuksia

Bad Nauheimissa syntyneitä kuuluisuuksia ovat muun muassa ohjaaja Caroline Link, James Peace ja kirjailija Andreas Maier.
Aiheesta muualla

Kuvia tai muita tiedostoja aiheesta Bad Nauheim Wikimedia Commonsissa
In bester Gesellschaft - Persönlichkeiten aus Bad Nauheim, mit Texten von Susann Barczikowski und Fotografien von Winfried Eberhardt. PR, Medienservice und Verlag 2004; 70 sivua, sidottu; ISBN 3-00-014281-9
Hölzinger, Hiltrud A. M. ja Uslular-Thiele, Christina: Jugendstil in Bad Nauheim. Geleitwort Bernd Bohde, Vorwort Gerd Weiß, Nachwort Gert Selle. (Mit 17 Künstler-Biografien). Tekstit saksaksi ja englanniksi. Königstein i. Ts. 2005, ISBN 3-7845-7100-X
Kaupungin verkkosivusto (saksaksi)
Tietoa Bad Nauheimin juutalaisista (saksaksi)
Bad Nauheim kuuluu yhteisöön Réseau Art Nouveau Network
Elvis Presley Bad Nauheimissa (saksaksi)
Axel Johnsongruppen

Axel Johnsonin pääkonttori Tukholman Villagatan 6:ssa.
Axel Johnsongruppen on suuri ruotsalainen yritysryhmä, jonka omistaa Antonia Ax:son Johnson perheineen. Yritysryhmän juuret juontavat Axel Johnsonin 1873 perustamaan yhtiöön A. Johnson & Co. Ryhmä muodostuu neljästä itsenäisestä konsernista Axel Johnson AB, Axel Johnson, Inc., Axfast ja AltoCumulus.
Axel Johnson AB

Axel Johnson AB omistaa kaupan ja palvelualojen yrityksiä Euroopassa, etupäässä Pohjoismaissa. Tytär- ja osaomistusyhtiöineen Axel Johnson AB:n liikevaihto oli vuonna 2013 noin 7,7 miljardia euroa ja henkilöstömäärä noin 22 000.
Axel Johnson AB > Tytäryhtiöt

Martin & Servera, ravintolatukku
Axstores
Åhléns-tavaratalot
Kicks-kosmetiikkaketju
Lagerhaus-sisustusmyymäläketju
Novax-pääomasijoitusyhtiö
omistaa osin tai kokonaan mm. yritykset Designtorget, Filippa K., EMG, Medius ja RCO Security
Axel Johnson International
AxFlow: prosessipumppuja, sekoittimia ja lämmönvaihtimia
AxImage
valokuvaustekniikkaa, mm. Fujifilm Sverige AB
AxIndustries
Eigenbrodt, teollisuuskomponentteja, Suomessa Eigenbrodt Widni Oy
Elektro Dynamo, sähkömoottoreiden huoltoa
Jens S, tehonsiirtoratkaisuja
Nomo Kullager AB, laakereita, Suomessa Porin Laakeri Oy
Sverull, laakereita, vaihteita, tiivisteitä ja niiden huoltoa
AxDrive: ajoneuvotekniikkaa
Trans-Auto AB, Suomessa Trans-Auto Oy
AxLoad AB: lastinkiinnitys- ja nostojärjestelmiä
divisioonat Cortex ja Forankra
Suomessa Certex Finland Oy (ent. Teräsköysi Oy) ja Haklift Oy
Axel Johnson AB > Osaomisteisia pörssiyrityksiä

Axfood
Dagab AB, päivittäistavarakuljetuksia
Willys AB, halpamyymäläketju
Hemköpskedjan AB, Hemköp-ruokakaupat
Axfood Närlivs ab, päivittäistavaratukku
Tempo, lähikauppaketju
Handlar'n, laatuun panostava lähikauppaketju
Mekonomen, autovaraosia ja korjaamopalveluja
Axfood omisti Suomessa toimineen Spar-ketjun.
Axel Johnson Inc

Axel Johnson Inc on yritysryhmän Yhdysvalloissa toimivien yritysten emoyhtiö
Sprague Energy Corp., petrokemian tuotteiden tukkukauppaa
Parkson Corporation ja Kinetico Incorporated, vesi- ja jätevesitekniikkaa
NewTrAx-pääomasijoitusyhtiö
Axfast

Axfast on kiinteistöyhtiö, joka on erikoistunut Ruotsissa sijaitseviin liikekiinteistöihin. Valtaosa sen vuokralaisista on Axel Johnsongruppenin muita yrityksiä.
Vähemmistöomistuksia

RNB Retail and Brands (Polarn O. Pyret ja Brothers & Sisters, vuoteen 2013 asti myös Jeans & Clothes)
Nordstjernan (NCC, Ramirent, KMT Group, Exel Composites, Engelsberg Industriutveckling AB, GP Plastindustri ja Engelsbergs bruk)
Aiheesta muualla

Axel Johnsongruppenin verkkosivusto (ruotsiksi)
Kirjallisuutta

De Geer, Hans: Firman: familj och företagande under 125 år : från A Johnson & Co till Axel Johnson gruppen. Institutet för ekonomisk historisk forskning vid Handelshögskolan,  Atlantis 1998. ISBN 91-630-7113-4.
Ericson, Bengt: Antonias revansch: hur hon räddade sitt imperium och kom tillbaka som en vinnare. Fischer & Co 2009. ISBN 978-91-85183-66-1.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Axel Johnsongruppen
Käännös suomeksi
Pemba Doma Sherpa

Pemba Doma Sherpa (nepaliksi पेम्बा डोमा शेर्पा, Pembā Ḍomā Śerpā; 7. heinäkuuta 1970 – 22. toukokuuta 2007) oli nepalilainen vuorikiipeilijä. Hänestä tuli ensimmäinen Mount Everestin pohjoisesta (Tiibetin puolelta) valloittanut naiskiipeilijä 29. toukokuuta 2000. Hän nousi maailman korkeimman vuoren huipulle toistamiseen vuonna 2002.
Pemba Doma Sherpa kuoli tapaturmaisesti Lhotselta laskeutumisen yhteydessä.
Australian National Kennel Council

Australian National Kennel Council (ANKC) eli Australian kennelliitto on australialaisten koiraharrastajien kattojärjestö, joka vastaa rotujen jalostamisesta, näyttelytoiminnasta, käyttökokeista, tottelevaisuuskoulutuksesta ja muista koiratoiminnasta maan sisällä. Se perustettiin Sydneyssä vuonna 1949.
Järjestöön kuuluvat seuraavat alueelliset instanssit:
Australian Capital Territory Canine Association Inc (Dogs ACT)
Royal New South Wales Canine Council Ltd (Dogs NSW)
North Australian Canine Association Inc (Dogs NT)
Canine Control Council (Queensland) (Dogs Qld)
South Australia Canine Association Inc (Dogs SA)
Tasmanian Canine Association Inc (Dogs Tas)
Victorian Canine Association Inc (Dogs Vic)
Canine Association of Western Australia Inc (Dogs West)
ANKC on FCI:n ainoa jäsenorganisaatio Australiassa. Sen puheenjohtaja on vuodesta 1998 lähtien ollut Hugh Gent. Aiemmat puheenjohtajat olivat A. Howie (1959–1986) ja J. G. W. Head (1986–1997).
Suosituimmat rodut

Australian 30 suosituinta rotua vuonna 2019 olivat ANKC:n rekisterin mukaan seuraavat:
labradorinnoutaja
staffordshirenbullterrieri
kultainennoutaja
ranskanbulldoggi
bordercollie
saksanpaimenkoira, normaalikarvainen
cavalierkingcharlesinspanieli
rottweiler
kääpiösnautseri
cockerspanieli
amerikanstaffordshirenterrieri
mopsi
australianpaimenkoira
englanninbulldoggi
toyvillakoira
valkoinen länsiylämaanterrieri
bokseri
australiankarjakoira
lyhytkarvainen saksanseisoja
jackrussellinterrieri
kääpiömäyräkoira, lyhytkarvainen
chihuahua, lyhytkarvainen
saksanpaimenkoira, pitkäkarvainen
bullterrieri
whippet
rhodesiankoira
unkarinvizsla, lyhytkarvainen
italianvinttikoira
dalmatiankoira
welsh corgi pembroke
ANKC:n roturyhmittely

ANKC:n roturyhmät poikkeavat hieman FCI:n vastaavista. Myös jotkin rotunimet saattavat vaihdella.
ANKC:n roturyhmittely > Ryhmä 1: Kääpiökoirat (Toys)

Apinapinseri
Bichon frisé
Bolognese
Cavalierkingcharlesinspanieli
Chihuahua, lyhytkarvainen
Chihuahua, pitkäkarvainen
Coton de tuléar
Englanninkääpiöterrieri
Griffon bruxellois
Havannankoira
Italianvinttikoira
Japanese chin
Kiinanharjakoira
Kiinanpalatsikoira
Kingcharlesinspanieli
Kääpiöpinseri
Löwchen
Maltankoira
Mopsi
Papillon
Pomeranian
Silkkiterrieri
Tiibetinspanieli
Venäjäntoy, lyhytkarvainen
Venäjäntoy, pitkäkarvainen
Yorkshirenterrieri
ANKC:n roturyhmittely > Ryhmä 2: Terrierit (Terriers)

Airedalenterrieri
Amerikankarvatonterrieri
Amerikanstaffordshirenterrieri
Australianterrieri
Bedlingtoninterrieri
Borderterrieri
Bullterrieri
Cairnterrieri
Ceskyterrieri
Dandiedinmontinterrieri
Glen of imaalinterrieri
Irlanninterrieri
Jackrussellinterrieri
Karkeakarvainen kettuterrieri
Kerrynterrieri
Kääpiöbullterrieri
Lakelandinterrieri
Manchesterinterrieri
Norfolkinterrieri
Norwichinterrieri
Parsonrussellinterrieri
Saksanmetsästysterrieri
Sealyhaminterrieri
Sileäkarvainen kettuterrieri
Skotlanninterrieri
Skyenterrieri
Staffordshirenbullterrieri
Tenterfieldinterrieri
Valkoinen länsiylämaanterrieri
Vehnäterrieri
Walesinterrieri
ANKC:n roturyhmittely > Ryhmä 3: Lintukoirat (Gundogs)

Amerikancockerspanieli
Bretoni
Chesapeakelahdennoutaja
Clumberinspanieli
Cockerspanieli
Englanninsetteri
Englanninspringerspanieli
Espanjanvesikoira
Fieldspanieli
Gordoninsetteri
Irlanninsetteri
Irlanninvesispanieli
Isomünsterinseisoja
Italianseisoja
Karkeakarvainen saksanseisoja
Karkeakarvainen slovakianseisoja
Karkeakarvainen unkarinviszla
Kiharakarvainennoutaja
Kultainennoutaja
Labradorinnoutaja
Lagotto romagnolo
Lyhytkarvainen saksanseisoja
Lyhytkarvainen unkarinviszla
Lyhytkarvainen weimarinseisoja
Novascotiannoutaja
Pitkäkarvainen weimarinseisoja
Pointteri
Punavalkoinen irlanninsetteri
Sileäkarvainennoutaja
Spinone
Sussexinspanieli
Walesinspringerspanieli
ANKC:n roturyhmittely > Ryhmä 4: Ajo- ja vinttikoirat (Hounds)

Afgaaninvinttikoira
Azawakh
Basenji
Basset hound
Beagle
Bretagnenbassetti
Englanninkettukoira
Englanninvinttikoira
Etnankoira
Faaraokoira
Grand basset griffon vendéen
Hamiltoninajokoira
Harrieri
Ibizanpodenco
Irlanninsusikoira
Mustaruskea pesukarhukoira
Mäyräkoira (kaikki muunnokset)
Norjanhirvikoira (harmaa)
Petit basset griffon vendéen
Portugalinpodengo (kaikki muunnokset)
Rhodesiankoira
Saluki
Saukkokoira
Sininenpesukarhukoira
Skotlanninhirvikoira
Sloughi
Suomenpystykorva
Venäjänvinttikoira
Vihikoira
Whippet
ANKC:n roturyhmittely > Ryhmä 5: Paimenkoirat (Working Dogs)

Australian töpöhäntäinen karjakoira
Australiankarjakoira
Australiankelpie
Australianpaimenkoira
Beaucenpaimenkoira
Belgianpaimenkoira (kaikki muunnokset)
Bergamonpaimenkoira
Bordercollie
Bouvier
Brienpaimenkoira
Buhund
Hollanninpaimenkoira
Islanninlammaskoira
Komondor
Kuvasz
Länsigöötanmaanpystykorva
Maremmano-abruzzese
Owczarek podhalanski
Partacollie
Pitkäkarvainen pyreneittenpaimenkoira
Pitkäkarvainen skotlanninpaimenkoira
Polski owczarek nizinny
Puli
Pumi
Ruotsinlapinkoira
Saksanpaimenkoira, normaalikarvainen
Saksanpaimenkoira, pitkäkarvainen
Shetlanninlammaskoira
Sileäkarvainen skotlanninpaimenkoira
Suomenlapinkoira
Tornjak
Valkoinenpaimenkoira
Vanhaenglanninlammaskoira
Welsh corgi cardigan
Welsh corgi pembroke
ANKC:n roturyhmittely > Ryhmä 6: Käyttökoirat (Utility)

Akita
Amerikanakita
Alaskanmalamuutti
Anatoliankoira
Bernhardinkoira
Berninpaimenkoira
Bokseri
Bordeauxindoggi
Bullmastiffi
Cane corso
Dobermanni
Espanjanmastiffi
Estrelanvuoristokoira
Jakutianlaika
Kanadaneskimokoira
Kangalinkoira
Kaukasiankoira
Keskiaasiankoira
Kääpiösnautseri
Landseer
Leonberginkoira
Mastiffi
Napolinmastiffi
Newfoundlandinkoira
Pinseri
Portugalinvesikoira
Pyreneittenkoira
Pyreneittenmastiffi
Rottweiler
Samojedinkoira
Shiba
Siperianhusky
Snautseri
Suursnautseri
Tiibetinmastiffi
Venäjänmustaterrieri
ANKC:n roturyhmittely > Ryhmä 7: Seurakoirat (Non Sporting)

Bostoninterrieri
Chow chow
Dalmatiankoira
Englanninbulldoggi
Eurasier
Iso perunkarvatonkoira
Isovillakoira
Japaninpystykorva
Kaanaankoira
Karjalankarhukoira
Keeshond
Kääpiövillakoira
Keskikokoinen perunkarvatonkoira
Lhasa apso
Meksikonkarvatonkoira (kaikki muunnokset)
Pieni perunkarvatonkoira
Ranskanbulldoggi
Saksanpystykorva (mittelspitz ja kleinspitz)
Schipperke
Shar pei
Shih tzu
Tanskandoggi
Tiibetinterrieri
Toyvillakoira
Aiheesta muualla

An Historical record of Australian kennel controls. Melbourne: Australian National Kennel Council, 1988. ISBN 0-7316-2227-8
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Australian National Kennel Council
Käännös suomeksi
Badrin taistelu

Badrin taistelu käytiin Ibn Ishaqin Muhammed-elämäkerran mukaan vuonna 624 Hijazin alueella Badrin kaivolla. Se oli ensimmäinen suuri taistelu Muhammedin kannattajien ja Mekan pakanallisten quraishilaisten välillä. Taistelu syntyi, kun Medinaan paenneet muslimit yrittivät ryöstää mekkalaisten kauppakaravaanin, joka oli tulossa Syyriasta. Taistelu päättyi muslimien voittoon. Myöhemmin käytiin lisää yhteenottoja mekkalaisten ja muslimien välillä, kunnes muslimit Muhammedin johdolla valloittivat Mekan vuonna 630.
Taistelusta kertoo Ibn Ishaq Muhammedin elämäkerrassa Sirat rasul Allah, joka on kirjoitettu 760-luvulla Bagdadissa. Se on säilynyt muun muassa Ibn Hishamin tekemänä versiona 800-luvulta. Joidenkin orientalistien mielestä Badrin taistelua ei koskaan käyty, vaan kyseessä on Koraanin käännösvirheen pohjalta luotu Koraanin selitys.
Tausta

Ibn Ishaqin kertomuksen mukaan Muhammed oli vuonna 622 saapunut Mekasta Medinaan mukanaan joitakin pakolaisia. Medina oli keidaskaupunki, jossa vapaata viljelymaata oli vain rajallisesti, ja niinpä muslimien oli turvauduttava elinkeinonaan ryöstelyihin. Ryöstöretkiä tehtiin etenkin Mekan valtaheimon Quraishin karavaaneja vastaan.
Vuonna 624 Muhammed sai kuulla Syyriasta tulossa olevasta suuresta quraishilaisesta karavaanista. Hän kutsui muslimit luokseen ja sanoi: "Quraishin karavaani on vauras. Lähdetään sitä vastaan; ehkäpä Jumala antaa sen meille saaliiksi."
Osa miehistä oli aluksi haluttomia, sillä he eivät uskoneet Jumalan lähettilään ryhtyvän sotaan. Muhammed alkoi koota joukkojaan Medinassa, samalla kun hyökkäystä epäillyt karavaanin komentaja Abu Sufyan pyysi vahvistuksia Mekasta. Mekan ylimystö suostuikin lähettämään karavaanin suojaksi lähes tuhannen miehen osaston, Muhammadin joukkoihin kuului vain noin 300 miestä ja 70 kamelia.
Muslimit pitivät karavaanin mekkalaisista vahvistuksista kuultuaan neuvonpidon, josta Jaakko Hämeen-Anttilan arvion mukaan tunnetaan todennäköisesti myöhemmin sepitettyjä kuvauksia. Taisteluun ryhtymistä verrattiin israelilaisten taisteluihin Pyhästä maasta ja sen tarkoituksena luonnehdittiin olleen Mekan ja Kaaban valloitus. Hämeen-Anttilan mukaan on kuitenkin todellisuudessa epävarmaa, oliko taisteluun ryhmittymisen taustalla alun perin laisinkaan pyrkimys valloituksiin. Taistelun kuvaukset antavat myös Muhammedille merkittävän roolin sotapäällikkönä. Muhammed kuvataan muun muassa Abu Bakrin mukana tiedustelemassa maastoa, mutta hänen todellinen osuutensa sotapäällikkönä on Hämeen-Anttilan mukaan kuitenkin epävarmaa.